Den aztekiske ørns orden

miniatyr|Kjede for Den aztekiske ørns orden tildelt Brasils president Juscelino Kubitschek. Ordensstjernen til høyre tilhører Den britiske imperieordenen
Den aztekiske ørns orden (spansk: Orden Mexicana del Aguila Azteca) er en mexicansk orden. Den ble innstiftet 29. desember 1933 til belønning av utlendinger for fortjenester av Mexico eller menneskeheten. Ordenen tildeles av presidenten. Kanselliet for Den aztekiske ørns orden hører inn under Mexicos utenriksdepartement.

Bakgrunn
Den aztekiske ørns orden ble etablert 29. desember 1933, i presidentperioden til Abelardo L. Rodríguez.«Mexico» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage & Gentry, 2006, s. 1373–1375. Ordenen belønner fortjenstfull innsats for Mexico eller fortjenester av menneskeheten og tildeles bare utlendinger. Ordenen ble revidert i 1935, 1941 og 1975. I 2011 ble loven om Mexicos utmerkelser revidert på nytt og dette hadde konsekvenser også for Den aztekiske ørns orden.

I 1865, da Mexico var et monarki, ble det innført en orden som het Den meksikanske ørns orden, men denne hadde en annen inndeling og andre ordenstegn.Maximilian Gritzner: Handbuch der Ritter- und Verdienstorden, 1893, s. 239–241.

Inndeling
Den aztekiske ørns orden har hatt ulikt antall inndelinger og trinn gjennom tidene. Den var inndelt i en militær og en sivil avdeling, men dette er avskaffet. Inntil lovendringen i 2011 hadde ordenen åtte trinn, der høyeste trinn var kjede og laveste trinn hederlig omtale.Ley de premios, estímulos y recompensas civiles   , Cámara de Diputados, s. 3. Loven om utmerkelser ble endret i 2011. Etter dette har ordenen vært inndelt i seks trinn: DECRETO por el que se reforman los artículos 40, 41, 42 y 43; se adiciona el artículo 40 con un tercer párrafo y se deroga el artículo 41, fracción II, de la Ley de Premios, Estímulos y Recompensas Civiles.
 Collar (kjede)
Banda en Categoría Especial (ordensbånd i spesialkategori)
Banda (ordensbånd)
Placa (stjerne)
Venera
Insignia (tegn)

Båndstriper(etter reformen av 2011)100px|center<small>Insignia100px|center<small>Encomienda100px|center<small>Banda100px|center<small>Cruz100px|center<small>Collar

Ordenstegn
Ordenstegnet består av en medaljong, med aztekisk dekor, i gull. Midt i medaljongen er det et blåemaljert felt med en gull aztekisk ørn som holder en rød slange i nebbet. Dette motivet gjenfinnes i Mexicos riksvåpen. Ordenstegnets medaljong har en viss likhet med den aztekiske solsteinen, kalenderen som ble benyttet av aztekere.

Ordenskjedet består av 30 gullledd, vekselvis bestående av blåemaljerte ledd med et motiv som representerer Mexico by og ledd med et stilisert ørnehode. En aztekisk ørn i gull er opphengt i kjedet.

Ordensbåndet er gult.

Tildeling
Ordenen tildeles utlendinger for fortjenstfull innsats for Mexico eller for menneskeheten. Tildeling skjer tilsvarende det mexicanere dekoreres med av utenlandske utmerkelser.

Ordenens kjede tildeles statsoverhoder. Nest høyeste trinn, ordensbånd i spesialkategori, tildeles regjeringssjefer, tronfølgere, ektefeller av stats- og regjeringssjefer og personer av tilsvarende rang. Tredje høyeste nivå, ordensbånd, tildeles utenriksministre og andre regjeringsmedlemmer, medlemmer av kongelige familier, ambassadører og personer med tilsvarende rang. Til ordenens tre nedre trinn utnevnes statstjenestemenn, diplomater, militære og andre etter rang. I særlige tilfeller kan reglene om tildeling etter rang avvikes for fortjenstfulle utlendinger, med unntak av tildeling av kjede.

Norske innehavere
Kong Olav V var innehaver av det som på norsk betegnes som storkors av Den aztekiske ørns orden.«Kong Olavs dekorasjoner», kongehuset.no.

Referanser

Kategori:Ordener
Kategori:Meksikansk utenrikspolitikk
Kategori:Meksikansk kultur
Kategori:Utmerkelser etablert i 1933